als_Latn dik_Latn sag_Latn
Mbi 6.000 përdorues të celularëve nga 115 vende të ndryshme kanë marrë pjesë në hulumtimin më të madh të kryer deri më tani për zhvillimin e aplikacioneve për telefona të mençur. Sipas hulumtimit, zhvilluesit e aplikacioneve iOS për çdo muaj nga një aplikacion fitojnë 5.200 dollarë; zhvilluesit e Android fitojnë 4.700 dollarë, ndërkaq gjithnjë e më shumë programerë interesohen për zhvillim të aplikacioneve për Windows Phone.
Numri më i madh i të anketuarëve zhvillojnë Android, respektivisht 71 përqind, ndërkaq 56 përqind zhvillojnë edhe për iOS. Madje 35 përqind e të anketuarëve planifikojnë të zhvillojnë edhe për Windows Phone. Sa i përket platformave që i shfrytëzojnë për zhvillim, HTML5 është më i përfaqësuar me madje 84 përqind, ndërkaq një zhvillues mesatar njëkohësisht punon në 2.9 platforma.
Megjithatë, edhe pse Windows Phone është interesant për një numër të madh zhvilluesish, numri i tyre ka rënë në raport me çerekun e parë të vitit. Ende duket sfiduese se si Microsoft do ta udhëheqë betejën për të marë ndonjërin nga dy vendet e para në tregun e telefonave të mençur. Duke pasur parasysh rritjen e Windows Phone dhe Windows 8, nuk do të ishte e çuditshme nëse platforma gjendet në pozitën e dytë.
Raportin nga VisionMobile mundeni ta shikoni këtu.
als_Latn als_Latn als_Latn als_Latn